b'\n_START_ARTICLE_\n\xc8\x9aarigrad, Drochia\n_START_SECTION_\nDate istorice\n_START_PARAGRAPH_\nSatul \xc8\x9aarigrad a fost atestat documentar pentru prima dat\xc4\x83 la 27 iulie 1795 sub denumirea de Corbu, iar \xc3\xaen 1859 cu cea de Valea \xc8\x9aarigradului (\xc3\xaen acel an \xc3\xaen sat tr\xc4\x83iau 943 locuitori).Primii locuitori care s-au a\xc8\x99ezat pe mo\xc8\x99ia satului au fost \xc8\x9b\xc4\x83ranii din Paustova \xc8\x99i Ojova. Nu \xc3\xaent\xc3\xaempl\xc4\x83tor majoritatea localnicilor poart\xc4\x83 numele Postovanu \xc8\x99i Ojovanu. O parte a mo\xc8\x99iei satului se afla \xc3\xaen proprietatea unui boier grec, c\xc4\x83ruia localnicii i-au spus \xe2\x80\x9egrecul de la \xc8\x9aarigrad\xe2\x80\x9d. Se presupune c\xc4\x83 de aici se trage \xc8\x99i denumirea satului, de altfel unical\xc4\x83.\xc3\x8en anul 1945 denumirea satului a fost schimbat\xc4\x83 \xc3\xaen Glavan, devenind sediul gospod\xc4\x83riei colective \xe2\x80\x9eBoris Glavan\xe2\x80\x9d specializat\xc4\x83 \xc3\xaen cultivarea cerealelor, a culturilor tehnice, pomicultur\xc4\x83, cre\xc8\x99terea animalelor.\xc3\x8en anul 1990 s-a revenit la vechea denumire a satului, \xc8\x9aarigrad._NEWLINE_\xc3\x8en anul 1892 \xc3\xaen sat  a fost construit\xc4\x83 biserica cu hramul \xe2\x80\x9eSf. Alexandru Nevski\xe2\x80\x9d,iar \xc3\xaen 2007 \xc3\xaenc\xc4\x83 o biseric\xc4\x83 cu hramul \xe2\x80\x9eAcoperem\xc3\xaentul Maicii Domnului\xe2\x80\x9d,la intrarea \xc3\xaen sat.\n_START_SECTION_\nAdministra\xc8\x9bie \xc8\x99i popula\xc8\x9bie\n_START_PARAGRAPH_\nAceast\xc4\x83 localitate este \xc3\xaen administrarea or. Drochia.Distan\xc8\x9ba direct\xc4\x83 p\xc3\xaena \xc3\xaen or. Drochia este de 5\xc2\xa0km. Distan\xc8\x9ba direct\xc4\x83 p\xc3\xaena \xc3\xaen or. Chi\xc8\x99in\xc4\x83u este de 160\xc2\xa0km. \xc3\x8en prezent, popula\xc8\x9bia satului este de 4.663 locuitori.\xc3\x8en satul \xc8\x9aarigrad au fost \xc3\xaenregistrate 1566 de gospod\xc4\x83rii casnice la recens\xc4\x83m\xc3\xa2ntul din anul 2004, iar m\xc4\x83rimea medie a unei gospod\xc4\x83rii era de 2.9 persoane.\n_START_SECTION_\nResurse naturale\n_START_PARAGRAPH_\nSuprafa\xc8\x9ba satului este de 4.065,33 ha, dintre care 2.882 ha fac parte din fondul funciar, iar 4 ha sunt acoperite de f\xc3\xa2\xc8\x99ii forestiere. De asemenea, \xc3\xaen localitate se afl\xc4\x83 5 iazuri \xc8\x99i o carier\xc4\x83 de lut de \xc3\xaensemn\xc4\x83tate local\xc4\x83. Satul este str\xc4\x83b\xc4\x83tut de r\xc3\xa2ul R\xc4\x83ut.\n_START_SECTION_\nSfera social\xc4\x83\n_START_PARAGRAPH_\nLocalitatea dispune de c\xc4\x83i de comunica\xc8\x9bie de \xc3\xaensemn\xc4\x83tate local\xc4\x83, cum ar fi \xc8\x99oseaua Drochia-Tarigrad, sectorul de cale ferat\xc4\x83, conducta de gaz Moldovatransgaz. De asemenea \xc3\xaen localitate sunt amplasate o serie de obiective cu rol social: liceu, gimnaziu, \xc8\x99coal\xc4\x83 auxiliar\xc4\x83-internat (cu 856 copii), 2 gr\xc4\x83dini\xc8\x9be de copii (cu 180 copii), farmacie, ambulator, cas\xc4\x83 de deservire, fabric\xc4\x83 de conserve, 9 puncte comerciale, televiziune prin cablu.\n_START_SECTION_\nDate demografice\n_START_PARAGRAPH_\n\xc3\x8en anul 1997, popula\xc8\x9bia satului \xc8\x9aarigrad a fost estimat\xc4\x83 la 4812 de cet\xc4\x83\xc8\x9beni(3)._NEWLINE_Conform datelor recens\xc4\x83m\xc3\xa2ntului din anul 2004(4), popula\xc8\x9bia satului constituie 4655 de oameni, 48.25% fiind b\xc4\x83rba\xc8\x9bi iar 51.75% femei. Structura etnic\xc4\x83 a popula\xc8\x9biei \xc3\xaen cadrul satului arat\xc4\x83 astfel: 98.90% \xe2\x80\x93 moldoveni/rom\xc3\xa2ni, 0.49% \xe2\x80\x93 ucraineni, 0.43% \xe2\x80\x93 ru\xc8\x99i, 0.02% \xe2\x80\x93 g\xc4\x83g\xc4\x83uzi, 0.00% \xe2\x80\x93 bulgari, 0.00% \xe2\x80\x93 evrei, 0.00% \xe2\x80\x93 polonezi, 0.13% \xe2\x80\x93 \xc8\x9bigani, 0.02% \xe2\x80\x93 alte etnii._NEWLINE_\xc3\x8en satul \xc8\x9aarigrad au fost \xc3\xaenregistrate 1566 de gospod\xc4\x83rii casnice la recens\xc4\x83m\xc3\xa2ntul din anul 2004(4). Membrii acestor gospod\xc4\x83rii alc\xc4\x83tuiau 4545 de persoane, iar m\xc4\x83rimea medie a unei gospod\xc4\x83rii era de 2.9 persoane. Gospod\xc4\x83riile casnice erau distribuite, \xc3\xaen dependen\xc8\x9b\xc4\x83 de num\xc4\x83rul de persoane ce le alc\xc4\x83tuiesc, \xc3\xaen felul urm\xc4\x83tor: 21.84% \xe2\x80\x93 1 persoan\xc4\x83, 22.73% \xe2\x80\x93 2 persoane, 19.73% \xe2\x80\x93 3 persoane, 21.65% \xe2\x80\x93 4 persoane, 9.39% \xe2\x80\x93 5 persoane, 4.66% \xe2\x80\x93 6 \xc8\x99i mai multe persoane.'